Cortiza

[miniatura|300px|Cortizas amoreadas no [Algarve.]]

A **cortiza** é a casca exterior feita de materia morta e dura da sobreira (*Quercus suber*) e dalgunhas outras árbores. É incorrecto utilizar *cortiza* para denominar a casca doutras especies (un castelanismo pola influencia da palabra *corteza*), pois en galego debemos usar casca ou paraza. 

A cortiza foi o primeiro material biolóxico en ser observado ó microscopio e, debido á súa especial estrutura de macrocélulas, permitiu supoñer que os tecidos están formados por células. 

## Usos 
Os usos da cortiza son moi variados debido ás súas características, moi importantes e dificilmente conseguibles mediante materiais sintéticos:
[miniatura|250px|"Células" de cortiza na *Micrographia* de [Robert Hooke (1665).]]
[miniatura|esquerda|220px|Sacando cortiza en [Aracena (Huelva, España).]]
* resistencia térmica e estrutural: debido a proceder dunha planta de tendencia mediterránea, resiste ben o lume creando unha pátina de material carbonizado que evita a combustión de subseguintes materiais interiores: isto acontece tamén en situacións de temperatura non extrema, pois é un moi bo illante térmico;
* illante acústico: pola súa estrutura en capas presenta cualidades perfectas para a hermetización sónica;
* compresible elasticamente: en situacións de presión física tamén resulta útil, pois recupera a estrutura inicial tras unha deformación;
* pouca densidade: isto permítelle flotar, o que fai un complemento ideal na práctica da pesca;
* durabilidade: baixo pouco coidado, o seu grao de putrefacción e biodegradación é moi baixo, tendo poucos inimigos microbióticos naturais;
Os seus usos máis comúns son como rollas para selar botellas, pezas industriais pequenas e de características moi especiais (xuntas, amortecedores) e material de decoración (a súa cor e textura permiten a creación de ambientes moi cálidos, coma no uso da madeira). O seu uso está restrinxido polo seu prezo moito maior cós materiais sintéticos, pero o seu rendemento e duración son moito maiores.

## Galería de imaxes 

Korkensammlung.jpg|Rollas para botellas de viño
ChampagneCorksLarge.jpg|Rollas para botellas de viño espumante (cava, champaña)
Cork coaster.jpg|Pousavasos de cortiza
Tablón de corcho.jpg|Taboleiro de cortiza de uso escolar, utilizado para fixar anuncios e avisos
Cork bathroom flooring.jpg|Piso de cortiza nun cuarto de baño

## Notas 
## Véxase tamén 
### Bibliografía 
* Aronson, J.; Pereira, J. S. & Pausas, J. G. (2009): *Cork Oak Woodlands on the Edge. Ecology, Adaptive Management, and Restoration*. Washington DC: Island Press. ISBN 978-1-5972-6479-2. 
* *Hongos y micotoxinas en tapones de corcho. Propuesta de límites micológicos aceptables* de Margarida Pi i Contallé. 2006. Responsable de laboratorio de Manuel Serra 

### Outros artigos 
* Casca (botánica)
* Suberina
* Periderme

### Ligazóns externas 
* Institut Català del Suro .
* RETECORK. Xarxa Europea de Territoris Surers (Rede Europea de Territorios Corticeiros) .
* CORK, iniciativa llevada a cabo por instituciones y patronales del sector del corcho para su promoción  .
* Aronson J., Pereira J.S., Pausas J.G. (eds). 2009. Cork Oak Woodlands on the Edge: conservation, adaptive management, and restoration. Island Press, Washington DC. 315 pp.
* Información sobre el corcho y el alcornoque - 7decopas.com .
* Museo Virtual del Corcho de San Vicente de Alcántara .
* Museu del suro de Palafrugell .
* El corcho, su proceso productivo y controles de calidad .